Јохан Кругер

Јохан Кругер (9 април 1598 – 23 февруари 1662 година) бил германски композитор на доста познати химни. Тој исто така бил уредник на тогаш најкористениот лутерански химнар во 17тиот век, Praxis pietatis melica.

 Ран живот и образование 
Кругер бил роден во Грос Бризен (сега дел од ден денешен Губен) како син на гостилничар Георг Кругер.Nummert, Dietrich. "Mit 24 schon Musikdirektor. Kantor und Lehrer Johann Crüger", Berlinische Monatsschrift, pp. 64–68 (April 1998)  Тој бил етнички Лужички Србин, и бил прекрстен како Јан Кригар.

Студирал во блискиот Латеиншул (тогашен Губен) до 1613 година, а наставната програма на тоа училиште вклучувала музика и пеење.Nummert, Dietrich. "Mit 24 schon Musikdirektor. Kantor und Lehrer Johann Crüger", Berlinische Monatsschrift, pp. 64–68 (April 1998) 

Потоа патувал во Жари  и Вроцлав на дополнително образование, и конечно пристигнал во Регенсбург, каде што добил музичка обука од Паулус Хомбергер (1560–1634).Nummert, Dietrich. "Mit 24 schon Musikdirektor. Kantor und Lehrer Johann Crüger", Berlinische Monatsschrift, pp. 64–68 (April 1998)  Во 1615 година патувал за Берлин, каде што студирал теологија во Берлинската гимназија Грауен Клостер. Во 1616 година бил ангажиран како куќен учител во семејството фон Блументал, меѓу неговите ученици бил и Јоаким Фридрих фон Блументал. Од 1620 година започнал да студира теологија на Универзитетот во Витенберг и дополнително се обучувал музика преку приватни учења.

 Кариера 
мини| Praxis pietatis melica, насловна страница на 39-то издание, 1721 година, лево Кругер
Од 1622 година до неговата смрт, период од 40 години, тој истовремено бил учител во гимназијата Грауен Клостер и кантор на Црква Свети Никола во Берлин.Nummert, Dietrich. "Mit 24 schon Musikdirektor. Kantor und Lehrer Johann Crüger", Berlinische Monatsschrift, pp. 64–68 (April 1998) 

Кругер компонирал бројни концертни дела и опширно пишувал за музичкото образование. Во 1643 година се запознал со познатиот химнописец Паул Герхард, за кого напишал музика за различни химни, меѓу кои и била химната „Како да те примат“. Во 1647 година тој го уредил најважниот германски лутерански химнар од 17 век, Praxis pietatis melica, кој се појавил во многу повеќе изданија.Nummert, Dietrich. "Mit 24 schon Musikdirektor. Kantor und Lehrer Johann Crüger", Berlinische Monatsschrift, pp. 64–68 (April 1998) 

Меѓу химните за кои компонирал музика е исто така „Ти, о убава светска структура“ на Јохан Франк. Ден денес не е во практична употреба, освен една строфа, „„ (Дојди, о смрт, да спиеш брате), била користена во соло кантата на Бах „Со задоволство ќе го носам вкрстениот стап“. Тој ја компонирал мелодијата за „Сега заблагодарете му за се на Бога“ на Ринкарт и за „Исус, мојот пријател“ на Франк, која Бах ја користел за истоимениот мотет.

 Личен живот 
Во 1628 година се оженил со вдовицата на градскиот советник. За време на Триесетгодишната војна, Кругер и неговото семејство претрпеле многу тешкотии и глад.Bautz, Friedrich Wilhelm. "Biografía de Crüger", Biographisch-Bibliographisches Kirchenlexikon  Тој се разболел од чума и за малку ќе починел од таа болест. Пет од неговите деца и неговата сопруга починале од чумата во 1636 година. Во 1637 година, откако оздравел од болеста се оженил по втор пат со 17-годишната ќерка на гостилничар, со која имал четиринаесет деца, од кои повеќето починале на млада возраст. Една од неговите ќерки се омажила за дворскиот сликар Мајкл Конрад Хирт, кој направил портрет на Кругер во 1663 година.Nummert, Dietrich. "Mit 24 schon Musikdirektor. Kantor und Lehrer Johann Crüger", Berlinische Monatsschrift, pp. 64–68 (April 1998)  Кругер потоа починал во Берлин.

 Наводи 

 Надворешни врски 


 Free scores at the Mutopia Project

Категорија:Луѓе од Губен
Категорија:Починати во 1662 година
Категорија:Родени во 1598 година
Категорија:Германски композитори